
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Α.27 (1) 

Κήρυξη αναδασωτέας εκτάσεως 457,5 στρεμμάτων στη θέση «Ρά¬ 
μνα» Κοινότητας Θεοδοσιών. 

Ο ΝΟΜΑΡΧΗΣ ΚΙΛΚΙΣ 
' Εχοντας υπόψη: 

1. Τις διατάξεις για Διοικητική Αποκέντρωση. 

2. Τις διατάξεις του άρθρου 117 παρ. 3 του Συντάγματος της Χώ¬ 
ρας. 

3. Τις διατάξεις του Ν. 998/1979 «περί προστασίας Δασών κλπ» 
και ειδικότερα : 


α) Του άρθρου 38’παρ. 1, 2 και 3. 

β) Του άρθρου 41 παρ. 1 και 2. 

4. Την 160417/1180/8.7.1980 Δ/γή του Τπ. Γεωργίας. 

5. Την 4930π.ε./3.1.1986 αναφορά του Δασαρχείου Κιλκίς. 

6. Την προφορική εισήγηση του κ. Δ/ντού Δασών Κιλκίς, αποφα¬ 
σίζουμε: 

Κηρύσσουμε αναδασωτέα, με σκοπό την προστασία της υπάρχου- 
σας δασικής βλάστησης που προήλθε από φυσική αναγέννηση, καθώς 
και της τεχνητής φύτευσης, με σκοπό τη δημιουργία Οικονομικού και 
Αισθητικού δάσους που θα συμβάλλουν στον εξωραϊσμό του γυμνού 
τοπίου και θα καλύψουν σε αναψυχή και πράσινο τις ανάγκες των 
κατοίκων της Κοινότητας Θεοδοσιών, την Δημόσια Εποικιστικής μορ¬ 
φής έκταση, εμβαδού 457,5 στρεμμάτων στη θέση «ΡΑΜΝΑ» της 
ίδιας Κοινότητας, που προσδιορίζεται στο συνημμένο τοπογραφικό 
διάγραμμα, το οποίο αποτελεί αναπόσπαστο μέρος της απόφασής μας 
αυτής, κλίμακας 1:5.000, οριογραμμής και συνόρων ως κατωτέρω: 

Βόρεια: Με αγρόκτημα Ισώματος (Ράχη). 

Νότια: Με καλλιεργούμενους αγρούς και επαρχιακό δρόμο Ελληνι¬ 
κού -Ισώματος. 

Ανατολικά: Με αγρούς αριθ. 6 και 7 και με αγρόκτημα Ισώματος 

( ρ «χη)· 

Δυτικά: Με αριθ. 4 κληροτεμάχιο (Ράχη). 

Στην ανωτέρω περικλειόμενη έκταση δεν λαμβάνονται υπόψη οι 
καλλιεργούμενες εκτάσεις. 

Η απόφαση αυτή να δημοσιευθεί στην Εφημερίδα της Κυβερ- 
νήσεως 

Κιλκίς, 8 Ιανουάριου 1986 
Ο Νομάρχης 

ΙΩΑΝ. ΑΓΓΕΛΟΠΟΤΛΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 411654/1146 (2) 

Τροποποίηση ρυμ. σχεδίου Δήμου Καλλιθέας χαρακτηρισμό σε πεζο¬ 
δρόμο της παρόδου Πεισιστράτου. 

Ο ΝΟΜΑΡΧΗΣ Δ/ΤΟΣ ΠΕΙΡΑΙΑ 
' Εχοντας υπόψη: 

1. Το Ν. Δ/γμα της 17.7./16.8.1923. 

2. Την παρ. 2 του άρθρ. 4 του Ν. 622/1977 

3. Το Π. Δ/γμα 443/2.11.83 (ΦΕΚ 165/Α/83). 

4. Το Ν. Δ/γμα 1147/72 «περί Διοικήσεως Μείζονος Πρωτευού- 
σης». 

5. Την εγκύκλιο με αρ. Λ.7/13.1/17/11.12.72. 

6. Το Π. Δ/γμα 910/77«περί οργανισμού Υ.Δ.Ε.». 

7. Τον Ν. 1032/80 «περί Ϊ.Χ.Ο.Π». 


8. Τους ν. 1232/82 και 1235/82. 

9. Την Υπουργική Απόφαση 7524/1151/83 (ΦΕΚ 
767/Β/83). 

10. Την 178/85 Απόφαση του Δημοτικού Συμβουλίου του Δήμου 
Καλλιθέας. 

11. Την 422/85 Γνωμοδότηση του Ν.Σ.ΠΕ.ΧΩ.ΔΕ, αποφασίζου¬ 
με: 

Εγκρίνουμε την τροποποίηση του ρυμοτομικούσχεδίου του Δήμου 
Καλλιθέας με χαρακτηρισμό σε πεζόδρομο της παρόδου Πεισιστράτου, 
που βρίσκεται στη πλατεία Ηρώων Πολυτεχνείου, όπως φαίνεται και 
στο σχεδιάγραμμα που συνοδεύει την Απόφαση. 

Η απόφαση αυτή να δημοσιευθεί στην Εφημερίδα της Κυβερ- 
νήσεως 

Πειραιάς, 18 Δεκεμβρίου 1985 

Ο Νομάρχης 
Α. ΦΟΥΡΑΣ 

Αριθ. Τ.Π. 153 (3) 

Καθορισμός ορίων και όρων δόμησης στον οικισμό Λαγανά Κοινότη¬ 
τας Παντοκράτορα Ζακύνθου. 

Η ΝΟΜΑΡΧΗΣ ΖΑΚΤΝΘΟΤ 
' Εχοντας υπόψη: 

1. Τις διατάξεις του Ν.' 1588/85 «Κυβέρνηση και Κυβερνητικά 
' όργανα ΦΕΚ 137/Α. 

2. Τις διατάξεις του από 24.4.85 Π.Δ. (ΦΕΚ 181Λ/3.5.85) 
«περί τρόπου καθορισμού ορίων οικισμού της χώρας κατηγορίες αυ¬ 
τών και καθορισμός όρων και περιορισμών δόμησης. 

3. Τις προτάσεις των ιδιωτών μελετητών Μ ηχ/κών στους οποίους 
ανατέθηκε η σχετική μελέτη στα πλαίσια του προγράμματος των ανοι¬ 
χτών πόλεων που αφορά τον προσδιορισμό των ορίων του υπ’ όψη 
οικισμού Λαγανά Κοινότητος Παντοκράτορα. 

4. Τα πληθυσμιακά στοιχεία των δύο τελευταίων απογραφών του 
κράτους της Ε.Σ.Τ.Ε. (1971-1981). 

5. Την υποβληθείσα ένσταση κατά του καθορισθέντος ως ανωτέρω 
ορίου του οικισμού Λαγανά. 

6. Τις απόψεις της κοινότητος Λαγανά όπως διατυπώθηκαν στο 
υπ’ αρ. 18/85 πρακτικό του κοινοτικού Συμβουλίου. 

7. Την εισήγηση του Συμβουλίου Χ.Ο.Π. του Νομού όπως αυτή 
διατυπώθηκε στο υπ’ αρ. 14/19.12.85 (θέμα 2ον) πρακτικό και με 
την οποία εισηγείται την απόρριψη της ένστασης της κ. Αντ. χήρας 
Γ. Σιδηροκαστρίτη των απόψεων της Κοινότητας Παντοκράτορος και 
την έγκριση των ορίων του οικισμού Λαγανά κοινότητος Παντοκράτο¬ 
ρος σύμφωνα με την πρόταση των μελετητών, και επί πλέον γνωμο- 
δοτεί να ορισθεί ελάχιστο εμβαδό αρτιότητας σύμφωνα με το άρθρο 5 
παρ. 1 του από 24.4.85 Π.Δ. ως 1000μ2 και νάχαρακτηρισθεί ο 
οικισμός Λαγανά ως παραλιακός τουριστικός αδιάφορος διάσπαρτος 
στάσιμος και μικρός, αποφασίζουμε: 

1. Καθορίζουμε τα όρια του οικισμού Λαγανά της Κοινότητος Πα¬ 
ντοκράτορα Ν. Ζακύνθου όπως αυτά εμφαίνονται στο από 19.12.85 
θεωρημένο από τον Προϊστάμενο του Τ.Π. και Π.Ε. Ν. Ζακύνθου 
διάγραμμα καθορισμού των ορίων του οικισμού Λαγανά κλίμακας 


1:5.000 και το οποίο φέρει την σφραγίδα του Συμβουλίου Χ.Ο.Π. του 
Νομού. 

2. Απορρίπτουμε την από 25.9.85 ένσταση της κ. Αντιγόνης χή¬ 
ρας Γ. Σιδηροκαστρίτη ως στερουμένης αντικειμένου αφού στρέφεται 
κατά των προδιαγραφών της μελέτης των ανοιχτών πόλεων και όχι 
κατά των καθοριζομένων ορίων του οικισμού. 

3. Δεν αποδεχόμαστε τις προτάσεις της Κοινότητος Παντοκράτορα 
που ζητά: 

α) Να μειωθεί η απόσταση της ζώνης αναγνώρισης φυσικής καταλ¬ 
ληλότητας της περιοχής σε απόσταση μικρότερη από 500 μ. από τη 
θάλασσα καθ’ όσον δεν αφορά και δεν επηρεάζει τον καθορισμό των 
ορίων του οικισμού. 

β) Να περιληφθεί η Ν.Δ. πλευρά του Λαγανά από Βεζάλ μέχρι 
συνοικία Μπουχέϊκα και κεντρικό κοινοτικό δρόμο εντός του ορίου 
διότι δεν συγκεντρώνει τις προϋποθέσεις που απαιτεί το από 24.4.85 
Π.Δ. 

γ) Να θεωρηθούν πυρήνες οι γειτονιές με πάνω από πέντε σπίτια 
και να επεκταθεί το όριο στον κεντρικό δρόμο μέχρι την Γέφυρα το 
όριο με Μουζάκι, την γέφυρα Μπούκα, το όριο με Καλαμάκι κ.λ.π. 
καθ’ όσον όπως διεπιστώθει αφορά την ακτίνα αναγνώρισης φυσικής 
καταλληλότητας του οικισμού και όχι τον καθορισμό των ορίων. 

δ) Την εκπόνηση μελέτης, χωροταξικού σχεδιασμού μετά την 
έγκριση της οριοθέτησης καθ' όσον δεν αφορά τον καθορισμό των 
ορίων αλλά μετέπειτα ενέργειες. 

4. Καθορίζουμε ελάχιστο εμβαδό αρτιότητας για τα δημιουργού- 
μενα μετά τις 3.5.85 ημέρα δημοσιεύσεως του από 24.4.85 Π.Δ. τα 
1000 μ2. 

5. Κατατάσσουμε τον οικισμό Λαγανά κοινότητας Παντοκράτορα 
ως παραλιακό, τουριστικό, διάσπαρτο, αδιάφορο, και μικρό. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Ζάκυνθος, 20 Δεκεμβρίου 1985 

Η Νομάρχης 
ΕΤΦΗ Δ. ΜΗΤΩΣΗ 

Α ρί θ. ΛΠ/ΠΜ/52442/85 (4) 

Αναστολή οικ. εργασιών και χορήγησης οικ. αδειών στην περιοχή 
Μαλακοπή του Δήμου Πυλαίας Ν. Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
' Εχοντας υπόψη: 

1. Τις διατάξεις του από 17.7.1923 Π. Δ/τος «περί σχεδίων πό¬ 
λεων κ.λ.π. όπως μεταγενέστερα τροποποιήθηκαν και συμπλρώθηκαν 
και ειδικότερα την παράγραφο 2 του άρθρου 8, όπως η παράγραφος 
αυτή προστέθηκε με το άρθρο 1 του Ν. 554/1977 (ΦΕΚ 68/Α). 

2. Τις διατάξεις του Ν. 1032/1980 «περί συστάσεως Υπουργείου 
Χωροταξίας Οικισμού και Περιβάλλοντος (ΦΕΚ 57Α) και ειδικότερα 
το άρθρο 2, 3 και 7. 

3. Τις διατάξεις του Π.Δ. 443 «περί μεταβίβασης αρμοδιοτήτων 
στους Νομάρχες έγκρισης τροποποιήσεως ρυμοτομικών σχεδίων και 
επιβολής προκηπίων (ΦΕΚ 165/Α'/17.11.83). 

4. Τις διατάξεις του Α. 1337/83 (ΦΕΚ 33Α/14.3.83). όπως 
συμπληρώθηκαν και τροποποιήθηκαν με τις διατάξεις του Α. 
1512/85 «περί τροποποίησης και συμπλήρωσης πολεοδομικών δια¬ 
τάξεων κ.λ.π. (ΦΕΚ 4/Α/11.1.85). 

5. Τις αποφάσεις αρ. 143/85 του Δημοτικού Συμβουλίου του Δή¬ 
μου Πυλαίας , αποφασίζουμε: 


Αναστέλλονται για τρεις (3) μήνες οι οικ. εργασίες και η χορήγηση 
οικ. αδειών στα οικ. τετράγωνα που περικλείονται από τους δρόμους: 

α) Περαιβού - Κονίτσης - Αρ. Σταγειρήτη - Καπετάν Ντογρά ΟΤ 

20 . 

β) Περαιβού - Καπετάν Ντογρά - Αρ. Σταγειρίτη - Πανταζίδου ΟΤ 

21 . 

γ) Σταματελού - Πανταζίδου Αρ. Σταγειρήτη - Στρατήγη ΟΤ 29. 
δ) Περαιβού - Στρατήγη - Σταματελού - Τσάμη ΟΤ 31. 
ε) Περαιβού - Τσάμη - Σταματελού - Τσελέπη ΟΤ 38. 
ζ) Σταματελού - Τσάμη - Αρ. Σταγειρήτη - Τσελέπη ΟΤ 39. 
ζ) Περαιβού - Τριανταφυλλοπούλου - Σταματελού - Εμμανουήλ 
Φιλίπ ΟΤ 48 εντός του εγκεκριμένου ρυμοτομικού σχεδίου του Δήμου 
Πυλαίας περιοχή Μαλακοπή, όπως αυτά φαίνονται να περικλείονται 
με μπλε γραμμή στο σχετικό τοπ/κό διάγραμμα σε κλίμακα 1:5000 
που θεωρήθηκε από τον Δ/ντή Πολ/μίας και που συνοπτικό αντίτυπό 
του δημοσιέυεται με αυτή την απόφαση. 

Η παρούσα απόφαση να δημοσιευθεί στην Εφημερίδα της Κυβερνή- 
σεως και η ισχύς της αρχίζει από την κοινοποίησή της στους ενδιαφε¬ 
ρομένους, σύμφωνα με τις διατάξεις του άρθ. 37 του Ν. 3200 «περί 
διοικητικής αποκέντρωσης». 

Θεσσαλονίκη, 20 Δεκεμβρίου 1985 
Ο Νομάρχης 
Ν. ΠΙΝΑΚΙΔΗΣ 










